Vereinswettkampf als hauptgang! Am samschtig händ sich au di reschtlichä 21 siebnerinnä und siebner auf dä wäg is wallis gmacht während mir chli naters erkundigt händ. nachdem mir komplett gsi sind hämmer dä wäg  zum 1. wettkampfteil aträtte, wo schaukelring uf em programm gstande isch. dkritik nach dä darbütig vom letschte samschtig hät bi dä turnerinne und turner di gwünscht würkig zeigt und so sind alli mit em ziel in wettkampf, dvereinsmeischerschafte vergässe zmache. üses neuä programm hät au bim zweite mal guet klappet und vorallem dabgänge sind bedütend besser gsi. aber au dsynchronität isch bedütend besser gsi und so händ alli zfriede chöne us dä halle. nachdem mit erfahre händ, dass doch eher sträng  bewärtet wird sind mir mit dä glichä note wie in einsiedlä, emenä 9.02  , durchus zfriede gsi und im soll für en punktzahl vo über 27.    Nach em guete uftritt vom letschte samschtig hät mer vo dä barre-turner ä ähnlichi leischtig erwartet. leider isch in naters nüd ganz alles nach wunsch glunge und düebig mit es paar fähler gspickt gsi, was am schluss di eher entüschendi note vo 8.44    gäh hät. starch is gwicht gfalle sind bi derä note au die 23 hundertstel abzug für gstaltig und musig  hämmer für das programm und die musig glaub nüd verdient und i dä letschtä johr au nüd übercho. glichzitig händ sich diä schnällschtä i üsem verein a dpändelstafette gmacht. au do häts nüd ganz zu dä gwünschte note glanget, was sicherlich zumene teil em starche wind chan zuegschriebe wärde, so dass di einte fascht  gäge ä wand agränt sindund andersits am mangelnde stehvermöge vo einige turner, da in letschte zyt meischtens 80m uf em programm gstande isch. dpändelstafette-note vo 8.91   isch für szeigtä scherlich ok und so händ dä barre und pändelstafette für dä 2. wettkampfteil 8.70 pünkt gäh.    zum abschluss vom vereinswettkampf händ üsi schlüderball-wärfer versuecht, diä überraschend leischtig vo einsiedle  zwiederhole. leider häts nüd ganz klappet und 3 vo 4 wärfer sind dütlich hinder ihrnä möglichkeite blibe, so dass es lediglich für en schnitt vo 43.70m glanget hät, womit mir äs 7.93   händ müese guetschribe lah. ich dänk aber das de start wichtig gsi isch im hinblick uf dzuekunft, will es brucht inere neue disziplin eifach wettkampf-erfahrig  ich bin au immer nu überzügt, dass es scho guet chunt. dä hammer händ üsi  hochsprung-talänt uspackt!! alli 6 händ ihri beschtform uspackt und händ dzueschauer mitgrisse. das sind deinzelnote vo dä supergirls: manuela: 11.0!, corinne & jeanette: 10.5, , janine: 9.5  dass das es glatts zähni (10.37 ganz genau) git isch eifach zberächnä! dä eric mit 1.85m und dä andy mit 1.80m sind ihne nüd nachgstande und händ mit 9.75 ebefalls es top-resultat glieferet! I dwertig hät üs skampfgricht 10.0   gschriebe! zäme mit em schlüderball häts glich zumene 9.17 für dä 3. wettkampfteil glanget und im total häts 26.89 pünkt gäh, was dä usgezeichnetä 4. rang unter 42 verein i dä 2. stärkeklass ibracht hät.